ועדת הכנסת, כנסת 16, פרוטוקול מספר 123, 2004-05-04 09:00

רוני בר-און: בוקר טוב.

רוני בר-און: הרכב הוועדה המשותפת לוועדת הכספים וועדת החינוך והתרבות לדיון בהצעת חוק הזנה במוסדות חינוך, של חברת הכנסת יולי תמיר וקבוצת ח"כים.

רוני בר-און: יש פה איזושהי הצעה, אדוני, יושב ראש הקואליציה, מה אתה אומר?

גדעון סער: אדוני, אני מבקש לדחות במספר ימים את הדיון.

גדעון סער: האמת היא שנדברנו בשבוע האחרון של הפגרה שאני אבוא בדברים עם יושבת ראש סיעת העבודה.

גדעון סער: לא עשינו את הדבר הזה.

גדעון סער: בהצעה שהתקבלה – והבנתי שהיא גם לא עברה ועדות, אלא פשוט שמות שניתנו – יש דיספרופורציה.

גדעון סער: אני רוצה לתת מספר דוגמאות.

גדעון סער: יש נציגים למרץ – שניים, למפד"ל – שניים, לאיחוד הלאומי ויהדות התורה – אין בכלל.

רוני בר-און: תודה רבה.

רוני בר-און: אנחנו דוחים, איפוא, את הדיון בעניין הזה.

רוני בר-און: ב.

רוני בר-און: הצעת חוק ארוחה יומית לתלמיד, התשס"ד-2004 (פ/1937)

רוני בר-און: הצעת חוק ארוחה יומית לתלמיד, התשס"ד-2004, של חברת הכנסת רוחמה אברהם – זה אותו דבר, אנחנו דוחים את זה.

רוני בר-און: דיון בהשגות לתיקון התקנון בנושא הבעת אי-אמון בממשלה היו"ר רוני בר-און:

רוני בר-און: דיון בהשגות לתיקון התקנון בנושא הבעת אי-אמון בממשלה.

רוני בר-און: בבקשה, גבירתי היועצת המשפטית.

אנה שניידר: הוגשו מספר השגות.

אנה שניידר: אני לא רואה את המשיגים, למעט חבר הכנסת הרצוג.

אנה שניידר: אז אולי חבר הכנסת הרצוג יציג את זה.

רוני בר-און: בבקשה, חבר הכנסת הרצוג.

יצחק הרצוג: אתם לא רוצים לקיים את זה כשהמשיגים יהיו, בכל זאת?

רוני בר-און: אנחנו רוצים לקיים את זה עכשיו.

רוני בר-און: הכל אנחנו רוצים, בעיקר אנחנו רוצים לקיים את זה עכשיו.

רוני בר-און: אתה רוצה להציג – בבקשה.

רוני בר-און: אתה לא רוצה להציג – נתקדם הלאה.

יצחק הרצוג: כזכור לאדוני היושב ראש, אנחנו התנגדנו, וחשבנו שבסיטואציה הקיימת לא ראוי להרע את הזמן שמוקצה לאופוזיציה.

יצחק הרצוג: זה נראה, לכאורה, קטנות, אבל כמו שנימקתי: סעיף זה קובע הוראה חדשה, מנוגדת למצב שהיה קיים עד היום, ולפיו סיעה שהגישה הצעה להביע אי-אמון משתתפת בדיון הסיעתי, בנוסף לזכותה לנמק את הצעתה.

יצחק הרצוג: ולכן אנחנו חושבים שבמצב כזה היה נכון לקיים דיון חוזר בעניין הזה, אולי גם להתייעץ עם יושב ראש הכנסת.

גדעון סער: אבל הוועדה כבר הכריעה בזה.

גדעון סער: אז למה להטריד את הוועדה?

יצחק הרצוג: אני אומר לאדוני בשיא החברות.

יצחק הרצוג: אני גם דיברתי עם יושב ראש הכנסת.

יצחק הרצוג: אני לא חושב שנכון לעשות מן צעד כזה עכשיו, להרע זכות דיבור למישהו, גם מציע וגם סיעה.

יצחק הרצוג: זה לא ממש משנה, אדוני היושב ראש.

יצחק הרצוג: תסתכל על כל שבוע.

יצחק הרצוג: זאת הבמה שלנו.

רוני בר-און: אתה פונה אלי כאילו יש לי בכך איזשהו עניין אישי.

רוני בר-און: זאת הייתה עמדת הוועדה, בנסיבות העניין, עם כל הכבוד להשגה שלך, ועם עוד יותר כבוד לעמדתו של יושב ראש הכנסת בעניין הזה, לוועדה יש עמדה.

מאיר פרוש: לפני ההצבעה זה חלק מהוועדה.

רוני בר-און: לא, העמדה הייתה בדיון הקודם.

רוני בר-און: זאת כבר השגה.

מאיר פרוש: גם אני חשבתי כמוהו.

רוני בר-און: בסדר.

רוני בר-און: ברור שלוועדה הייתה עמדה - - -

יצחק הרצוג: אני חושב שצריך לתקן לפי המצב הנוכחי ולשקול את זה, היושב ראש.

יצחק הרצוג: עובדה שזה גם עוכב בגלל הדיון הזה.

רוני בר-און: זה עוכב רק בגלל דבר אחד.

רוני בר-און: מכיוון שכאשר מניחים את ההצעה על שולחנה של הכנסת, יש זמן להשגות.

רוני בר-און: ההשגות מוגשות, הן נדונות מחדש, אם הן מתקבלות, הן נכנסות פנימה, אם הן לא – הן לא.

רוני בר-און: לא היה פה שום מהלך אלטרואיסטי שעיכבנו את זה מכיוון שהיינו מהוססים, או שלא נחה דעתנו שאנחנו עושים את המעשה הנכון.

יצחק הרצוג: אני אומר שבאמת צריך לשקול את זה, גדעון.

יצחק הרצוג: באמת צריך לשקול את זה.

גדעון סער: אנחנו שקלנו את זה לכובד בזמנו.

גדעון סער: היה על זה ויכוח גדול.

יצחק הרצוג: בסדר.

יצחק הרצוג: עובדה שזה עוכב.

יצחק הרצוג: אני אומר להשאיר את המצב הקיים.

יצחק הרצוג: מה קרה?

יצחק הרצוג: אתמול עלה אחד, נימק.

יצחק הרצוג: מה קרה?

רוני בר-און: אתמול היה בסדר גמור.

רוני בר-און: הכל בסדר.

רוני בר-און: אנחנו לא רוצים מכפלות.

עמרי שרון: הבעיה היא כזאת: אם זה באמת הולך, שתוחמים את זה בזמן, זה הגיוני וזה נכון, אין בעיה כזאת וזה הולך בכלל.

עמרי שרון: אם הולכים וזה הופך להיות התשה סדרתית ומיותרת – אז חבל על הזמן.

יצחק הרצוג: אני אענה על זה.

יצחק הרצוג: הכללים הקבועים של האי אמון הם פחות או יותר אותו דבר.

יצחק הרצוג: בסביבות רבע לשבע מסיימים את האי אמון.

רוני בר-און: זה במקרה, שהייתה אתמול – אתה חי בסרט.

רוני בר-און: זה הסתיים אתמול ברבע לשבע כשהייתה לנו הצעה אחת.

רוני בר-און: היו לנו ימים של חמש ושש הצעות.

יצחק הרצוג: זה הסתיים אתמול בשש ועשרים, אדוני היושב ראש.

רוני בר-און: תאמין לי, אני יצאתי בדיוק בהכרזת התוצאה, זה היה שש וחצי, שש פלוס.

יצחק הרצוג: אבל בגדול, אני אומר לך, עמרי, אין התשה.

יצחק הרצוג: אין התשה, לא הייתה התשה.

עמרי שרון: אתמול, במקרה, לא הייתה התשה.

יצחק הרצוג: לא.

יצחק הרצוג: כל שבוע זה ככה.

קריאות: - -

יצחק הרצוג: אז יש עוד שלושה דוברים.

יצחק הרצוג: נו, אז מה?

יצחק הרצוג: זה הפורום.

יצחק הרצוג: מה קרה לכם?

יצחק הרצוג: זה הפורום.

רוני בר-און: ועשר דקות זה תמיד עשרים דקות.

רוני בר-און: קריאות ביניים וכולי.

יצחק הרצוג: אני אומר לאדוני שגם אני חושב שלא נחה דעתו של היושב ראש מהעניין הזה, והיה נכון לשקול את זה שוב.

רוני בר-און: טוב.

רוני בר-און: אופיר, בבקשה, ההשגה שלך.

רוני בר-און: רגע.

רוני בר-און: האם אנחנו צריכים עכשיו להצביע על ההשגה של חבר הכנסת הרצוג?

אנה שניידר: צריכים להצביע.

אנה שניידר: אם היא לא תתקבל, היא עולה למליאה.

רוני בר-און: בסדר גמור.

רוני בר-און: אנחנו נצביע, קודם כל, על ההשגה של חבר הכנסת הרצוג.

מאיר פרוש: כל כך חשוב לכם לשנות את התקנון?

גדעון סער: אבל זה הדבר שהובא על ידי הלשכה המשפטית "אן בלוק".

גדעון סער: לא שינינו שום זכות קיומית.

גדעון סער: אתה לא היית נוכח בדיונים, תקרא את הפרוטוקולים.

מאיר פרוש: עכשיו אני שואל שאלה מסוג אחר לגמרי: האם כל כך חשוב לכם לשנות את התקנון?

גדעון סער: שמע, אין לזה שום הצדקה – מאה אחוז.

גדעון סער: אתם רוצים כל שבוע להשתמש באי אמון, "עלא עיני ועלא ראשי".

גדעון סער: אף אחד לא הגביל את זה.

גדעון סער: אבל לבוא ולהגיד גם אי אמון, וגם בהנמקה, והנמקה זה עשר דקות - - -

מאיר פרוש: זה 56 שנים כך.

גדעון סער: אבל תשמע, פעם אי אמון היה אחרת, וגם כשהיית קורא שיש אי אמון, זה היה מעניין, וזה לא היה עניין של סרט נע, שכל שבוע מחדש היו ארבע הצעות אי אמון.

רוני בר-און: אני מצטרף בשוליים לטענה.

רוני בר-און: תראה, אתמול הדיון היה הצעת אי-אמון של כל הסיעות הערביות וסיעת מרץ בקשר למדיניות הכלכלית-חברתית-מדינית של הממשלה, כאשר כבר ידעו על המדינית שבועיים לפני כן, שההצעה שעלתה למשאל בקרב מתפקדי הליכוד, לא תעבור.

רוני בר-און: היום יש עוד פעם דיון על ההתנתקות – שזה בעצם מכיל את מה שהיה אתמול, סעיף 86, וביום רביעי כבר אושרה הצעה דחופה לסדר גם כן בנושאים מדיניים ובנושאים כלכליים.

רוני בר-און: באמת, עם כל הכבוד, באופן אישי אני מאד אוהב את מה שקורה במליאה, אבל צריך לשים איזשהם סייגים.

מאיר פרוש: שלא תפגעו, אבל יושב ראש הוועדה פה ויושב ראש הקואליציה פה, הם חברי כנסת חדשים.

מאיר פרוש: תלכו לזקני הבית, תשאלו מה קרה פה כל השנים.

מאיר פרוש: מה אתם הולכים לעשות?

מאיר פרוש: תאמין לי שכך כל קואליציה וכל אופוזיציה מנסה, אבל מה היה פה כל השנים?

גדעון סער: חבר הכנסת פרוש, תאמין לי, לא הגשנו שום הצעה.

גדעון סער: אנחנו לא הגשנו - - -

מאיר פרוש: אני עזרתי לרובי ריבלין, כשהוא היה יושב ראש הקואליציה, עזרתי לו בנושאים האלה.

גדעון סער: - -

קריאות: - -

רוני בר-און: חברים, התעמלות הבוקר תמה, אנחנו חוזרים לפרוטוקול, אנחנו צריכים להצביע על ההשגה של חבר הכנסת הרצוג.

גדעון סער: לאופיר יש השגה דומה.

גדעון סער: אחת מהשלוש.

רוני בר-און: יש לך מה להוסיף לדברים של חבר הכנסת הרצוג, לגבי השגות 2 ו-3 במכתבך?

אופיר פינס-פז: כן.

אופיר פינס-פז: אני חושב שברגע ששתי סיעות רוצות להביע אי אמון באותו נושא, אני לא מוצא את ההיגיון למה למנוע משתיהן להציג את אי האמון, אפילו אם זה באותו נושא.

גדעון סער: זה כבר נושא אחר.

רוני בר-און: אוקי.

רוני בר-און: דבר על השגה מספר 3 בלבד.

אופיר פינס-פז: על 3 דיברנו.

רוני בר-און: אוקי.

רוני בר-און: תודה רבה.

רוני בר-און: אנחנו עוברים להצבעה.

רוני בר-און: ההשגה של חבר הכנסת הרצוג וההשגה האמורה של חבר הכנסת פינס, נוגעת לסעיף 36(י) לתקנון, שבו אנחנו קבענו שסיעה שמציגה את האי-אמון, לא תקבל זכות דיבור בהנמקה.

רוני בר-און: מי בעד ההשגה של חבר הכנסת הרצוג ואופיר פינס, ירים את ידו.

רוני בר-און: נא למנות.

אתי בן-יוסף: ארבעה.

רוני בר-און: תודה.

רוני בר-און: מי נגד?

רוני בר-און: תודה.

רוני בר-און: מי נמנע?

רוני בר-און: תודה.

רוני בר-און: אני קובע שברוב דעות ההשגה הזאת נפלה.

יצחק הרצוג: רביזיה.

רוני בר-און: רביזיה.

מאיר פרוש: אז איך זה הולך?

רוני בר-און: הסיעה שמגישה את ההצעה לא משתתפת בדיון עצמו.

רוני בר-און: מי בעד רביזיה, ירים את ידו.

רוני בר-און: מי בעד רביזיה.

רוני בר-און: מי נגד רביזיה?

רוני בר-און: אין רביזיה, תודה רבה.

רוני בר-און: נא לנמק את ההשגה הבאה שלך לגבי אין רביזיה, תודה רבה.

רוני בר-און: נא לנמק את ההשגה הבאה שלך לגבי 36(ט) כי היא דומה ואחר כך נעבור לנושא השני.

אופיר פינס-פז: אני רוצה עוד פעם לנסות ולחדור אל ליבותיהם של חברי מהקואליציה.

אופיר פינס-פז: באי אמון, בדרך כלל הסיעה מציגה את אי האמון - - -

גדעון סער: אם תוכל להסביר לנו מה נקבע, ואחרי זה מה אתה מציע.

אופיר פינס-פז: מה שנקבע בוועדה הכנסת זה שאם לכמה סיעות יש הצעת אי אמון באותו נושא, אז – אני לא יודע אם זה לפי הגודל או - - -

רוני בר-און: אנה, מה לגבי 36(ט)?

אנה שניידר: 36(ט) אומר כך: "הגישו מספר סיעות הצעת אי אמון בממשלה, תהיה הנמקת הצעותיהן כולן - - -

רוני בר-און: חברים, אני לא יכול להתגבר על הרעש הזה.

רוני בר-און: די.

רוני בר-און: בבקשה.

אנה שניידר: "הגישו מספר סיעות הצעת אי אמון בממשלה, תהיה הנמקת הצעותיהן לפי סדר גודלן ולא לפי סדר הגשת ההצעות, ואם הגישו מספר סיעות הצעה אחת, יראו אותן כסיעה אחת לעניין זה".

אנה שניידר: זאת כוכבית שקיימת.

אנה שניידר: אין פה שום חידוש.

רוני בר-און: פשוט העלינו את הכוכבית למעלה.

רשף חן: אם כמה סיעות הגישו הצעות אי אמון, יש להן זכות כל אחת לנמק.

רשף חן: אם שתי קטנות מתאחדות, רק הנמקה אחת.

רוני בר-און: כמו שהיה אתמול.

רוני בר-און: אני אסביר.

רוני בר-און: קודם כל, התיקון הזה איננו תיקון שמשנה מצב קיים.

רוני בר-און: הוא פשוט מעלה את הכוכבית – שהייתה החלטת ועדת הכנסת והיא מחייבת, לצורך העניין, כמו תקנון – היא הופכת לחלק מן התקנון.

רוני בר-און: במסגרת אותו שיפור שאנחנו עושים לתקנון, אנחנו ננסה לקבל תקנון בלי כוכביות, בלי הערות שוליים.

רוני בר-און: אנחנו רוצים לשים את הכל בקומה העליונה, בדיוטה העליונה של הנורמות.

רוני בר-און: המצב אומר כך: אם מוגשות מספר הצעות של סיעות לאי-אמון בממשלה, זה לא יהיה כרונולוגית – הראשון שהגיש הוא הראשון שמנמק, אלא הגדולה מנמקת ראשונה.

רוני בר-און: אם הגישו מספר סיעות, שלכל אחת יש מכוח הגודל שלה זכות להגיש הצעת אי אמון עצמאית, כל אחת מנמקת בנפרד.

רוני בר-און: מתחברות כמה סיעות קטנות כמו שהיה אתמול, כאלה שאין להן כוח עצמאי להגיש הצעת אי אמון – הנמקה אחת.

אריה האן: יש לי שאלה.

אריה האן: כשהגישו מספר סיעות קטנות, איפה אני ממקם אותן בסדר ההנמקות?

רוני בר-און: סך כל מספר חברי הכנסת.

רוני בר-און: הדעת נותנת את זה, חד משמעית.

רוני בר-און: לפי סדר גודלן.

רוני בר-און: הגודל של סיעה בכנסת, מה לעשות, נקבע לפי מספר חברי הכנסת שלה.

רוני בר-און: זאת אומרת, שאם למשל ש"ס הגישה עם 11, וכל הסיעות שהגישו ביחד הן 12, הם ינמקו ראשונים.

רוני בר-און: אתה מסיר את ההשגה שלך, בנסיבות העניין?

אופיר פינס-פז: כן.

רוני בר-און: חבר הכנסת אופיר פינס, נוכח ההסבר שניתן פה, מסיר את ההשגה שלו.

רוני בר-און: נא לנמק את ההשגה בסעיף 1 למכתבך.

אופיר פינס-פז: סעיף 1 – נדמה לי שאין מקום לתקן את סעיף 36א.

אופיר פינס-פז: אני מציע, במקום לתקן אותו, לבטל אותו, משום שבשיטה החדשה של אי אמון קונסטרוקטיבי - - -

גדעון סער: אתה גאון.

רוני בר-און: על הקונץ הזה עלינו כבר בפעם הקודמת.

גדעון סער: אדוני היושב ראש, אני רוצה להסביר מה מציע חבר הכנסת פינס, כי הוא לא מסביר את זה כל כך טוב.

אופיר פינס-פז: אבל כתבתי: "סעיף קטן (ה)(2) לתיקון סעיף 36 בהצעת ועדת הכנסת עונה על הדרישות ונותן מענה ראוי למצב שבו הממשלה מעונינת שלא תידחה הצבעה בשל הצעת אי אמון".

אופיר פינס-פז: מה הבעיה?

רוני בר-און: חבר הכנסת סער, תשיב בבקשה, ואחר כך נעבור להצבעה.

גדעון סער: המציע, חבר הכנסת פינס, שמפלגתו, כמו מפלגות אחרות באופוזיציה, עושה למשל ולשנינה את המעבר לשיטה של אי אמון קונסטרוקטיבי, בזה שהיא מציגה כל מיני מועמדים – אני אגיד את זה בנימוס – לא ריאלים, וזה לא מדובר דווקא על מפלגת העבודה, כי יש מועמדים עוד פחות ריאלים שמוצגים כאן כל שבוע, והיא למעשה את השיטה שעברנו אליה מתוכן.

גדעון סער: אבל פה היא מציעה לבוא ולקחת מראש הממשלה את הכלי היחיד שיש לו.

גדעון סער: את הכלי של הפיכת ההצבעה להצבעת אמון.

גדעון סער: לכן אני מציע - - -

אופיר פינס-פז: אבל יש לך את סעיף קטן (ה)(2).

אופיר פינס-פז: מה הבעיה אתו?

אופיר פינס-פז: למה הוא לא נותן לך תשובה?

אופיר פינס-פז: למה הוא לא נותן לך כלי להצביע מתי שאתה רוצה?

יצחק הרצוג: למה אתה חושד בכשרים?

גדעון סער: אל"ף, אני חושד.

גדעון סער: ובי"ת, זה לא בכשרים.

גדעון סער: אתה תמיד יש לך הבעה כזאת תמימה, שאני מעדיף להסתכל על חבר הכנסת פינס.

גדעון סער: שם אני יודע איפה אני עומד.

אופיר פינס-פז: - - -

אנה שניידר: אני מסכימה אתך, אבל אני מבינה שהיה פה דיון והוועדה לא מעונינת לשנות את הסעיף הזה.

גדעון סער: אני רוצה לחדד את זה.

גדעון סער: סעיף 36א אומר שראש הממשלה רשאי להודיע ליושב ראש, שהוא רואה בדבר מסוים הצבעת אמון.

גדעון סער: זה כלי אולי הכי חשוב שבידיו של ראש הממשלה - - - את הקואליציה, ולכן אני מציע - - -

אופיר פינס-פז: אבל - - -

גדעון סער: אני הבנתי שאתה מנסה לשכנע אותי, אבל לא השתכנעתי.

גדעון סער: לכן אני מציע להסיר את ההשגה הזאת.

יצחק הרצוג: תסתכל על (ה)(2), רק בשביל העניין.

רשף חן: (ה)(2) זה רק בשביל הצבעות אי אמון.

יצחק הרצוג: כל סעיף שעומד על סדר היום.

רוני בר-און: חברים, היועצת המשפטית, בבקשה.

אנה שניידר: לעניין סעיף 36א שאתם, הוועדה, החליטה להשאיר אותו, עדיין יש לי שאלה.

אנה שניידר: הסעיף, כפי שהוא מנוסח היום, שאני לא יודעת בדיוק מה המשמעות שלו לאור השינוי בחוק היסוד, אומר שראש הממשלה רשאי להודיע ליושב ראש, שהוא יראה בהצבעת הכנסת בסעיף העומד על סדר היום עניין של הבעת אמון בו.

גדעון סער: נכון.

גדעון סער: זה שריד לבחירה הישירה.

אנה שניידר: השאלה אם אין מקום לשנות את המילה "בו".

גדעון סער: אנחנו נשקול לשנות את זה בעתיד.

גדעון סער: יודעת היועצת המשפטית, כי היא הכינה הצעה מקיפה בנושא הזה, שזה לא הנושא היחידי שבו הוראות התקנון אינן מותאמות למצב שנוצר בעקבות שינוי – אם אני אתאים אותן, אני קודם כל אתאים אותן להצעת האי אמון הקונסטרוקטיבית, ואני קודם כל אבקש ממך להביא לי 61 חתימות לפני שאתה מגיש לי הצעת אי אמון.

גדעון סער: אבל אי אפשר לעשות את זה טלאים.

גדעון סער: כלומר: לבוא ולהגיד: אני משנה הוראה שנוחה לאופוזיציה, וכל השאר אני לא משנה.

גדעון סער: או שעושים רפורמה כוללת – אבל אז אי אמון יהיה פה דבר רציני בבית הזה – או, שאם לא עושים את זה, לא לוקחים מראש הממשלה את הכלי היחיד שיש לו.

רוני בר-און: תודה.

רוני בר-און: אנחנו עוברים להצבעה.

רוני בר-און: מי בעד ההשגה של אופיר פינס לגבי תיקון סעיף 36א, קרי: להשמיט אותו מן התקנון.

רוני בר-און: נא להרים את היד.

רוני בר-און: תודה.

רוני בר-און: מי נגד ההשגה ירים את ידו.

רוני בר-און: תודה, נא להוריד.

רוני בר-און: מי נמנע?

רוני בר-און: תודה.

רוני בר-און: ההשגה לא נתקבלה.

רוני בר-און: יש עוד הערה לייעוץ המשפטי.

אנה שניידר: יש עוד השגות.

רוני בר-און: סליחה, ההשגות של טיבי, ברכה ומח'ול.

רוני בר-און: אתה מוותר?

אחמד טיבי: לא.

אחמד טיבי: על סעיף 2 אני מוותר.

רוני בר-און: סעיף 2 חבר הכנסת טיבי מוותר.

רוני בר-און: מה עם 36(ד)?

אחמד טיבי: היא לא מנוסחת היטב, ההשגה שלנו.

אחמד טיבי: הכוונה, אדוני היושב ראש, שסיעות שמונות פחות מעשרה חברי כנסת בסך הכל, אינן חייבות להציע שם של מועמד לראשות הממשלה - - -

גדעון סער: מה?

גדעון סער: אתה קראת את החוק?

גדעון סער: אתה רוצה להציע שינוי תקנון שלא תואם את החוק?

יולי יואל אדלשטיין: הוא מחוקק.

יולי יואל אדלשטיין: הוא עושה עם החוק מה שהוא רוצה.

עמרי שרון: הוא מנסה.

עמרי שרון: הוא יודע שזה לא ילך לו, אבל הוא מנסה.

אחמד טיבי: אני חושב שזה לא מעשי.

אחמד טיבי: אל"ף, רוב החברים שלי לא מעונינים להיות ראש הממשלה.

קריאות: - -

רוני בר-און: עוד פעם לא ניסחת את זה נכון.

רוני בר-און: רוב החברים שלך לא מעונינים שחבר אחר מהסיעה שלהם יהיה ראש ממשלה.

רוני בר-און: ככה צריך היה לנסח את זה.

אחמד טיבי: לא.

אחמד טיבי: זה כל.

אחמד טיבי: זה לא רוב, זה כל.

רוני בר-און: זה נכון.

רוני בר-און: אפשר לעבור להצבעה.

רוני בר-און: מי בעד ההשגה של חברי הכנסת טיבי, ברכה ומח'ול, ירים את ידו.

רוני בר-און: מי בעד?

רוני בר-און: הרצוג, אתה בעד?

יצחק הרצוג: במחאה על מה שעשו פה קודם.

רוני בר-און: עוד פעם אתה מצביע נגד שלטון החוק.

רוני בר-און: יפה.

רוני בר-און: מי נגד?

רוני בר-און: תודה.

רוני בר-און: נא להוריד.

רוני בר-און: מי נמנע?

רוני בר-און: תודה.

רוני בר-און: אם כך, גם ההשגה הזאת נדחתה.

רוני בר-און: בבקשה, הייעוץ המשפטי.

ארבל אסטרחן: יש איזשהו תיקון.

ארבל אסטרחן: הסתכלתי בתקנון לראות איפה יש הפניות לסעיפים שתיקנו כדי לראות אם יש משהו חסר, וראיתי שסעיף 47 לתקנון – שעניינו אחר.

ארבל אסטרחן: הוא מפרט מהם הנושאים שהדיון בהם סיעתי: כינון הממשלה, הצעת תקציב, מדיניות החוץ.

ארבל אסטרחן: והוא אומר: נושא שאחת הסיעות הודיעה עליו ליושב ראש הכנסת שהיא תצביע בו אי אמון בראש הממשלה.

ארבל אסטרחן: אני מציעה להגיד במקום בראש הממשלה "בממשלה".

ארבל אסטרחן: כי ראש הממשלה זה גם שריד למה שהיה בעבר.

ארבל אסטרחן: זה סעיף 47א(5).

רוני בר-און: מקובל?

גדעון סער: מקובל.

רוני בר-און: מי בעד התיקון הזה, שהוא תיקון טכני, ירים את ידו.

רוני בר-און: מי נגד?

רוני בר-און: תודה.

רוני בר-און: מי נמנע?

רוני בר-און: תודה.

רוני בר-און: פה אחד.

רוני בר-און: גם התיקון הזה יובא.

רוני בר-און: אני מודה לכם ונועל את הישיבה.

רוני בר-און: תודה רבה.